Na osnovu člana 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08) i člana 13. stav (2) Zakona o javnim nabavkama („Službeni glasnik BiH“, br. 39/14 i 59/22) Vijeće ministara Bosne i Hercegovine, na prijedlog Agencije za javne nabavke Bosne i Hercegovine, na 13. sjednici održanoj 01.06.2023. godine, donijelo je

**PRAVILNIK**

**O IZMJENAMA I DOPUNI PRAVILNIKA O USPOSTAVLJANJU I RADU KOMISIJE ZA NABAVKE**

**Član 1.**

U Pravilniku o uspostavljanju i radu komisije za nabavke („Službeni glasnik BiH“, broj 103/14) naziv člana 4. mijenja se i glasi: „ Imenovanje članova komisije, učešće službenika za javne nabavke, imenovanje sekretara komisije za nabavke i pozivanje vanjskih stručnjaka kao članova komisije.“

U članu 4. iza stava (1) dodaje novi stav (2) koji glasi:

„(2) Ugovorni organ obezbjeđuje da u postupcima nabavke čija procijenjena vrijednost prelazi 250.000,00 KM učestvuje najmanje jedan službenik za javne nabavke. Ugovorni organ koji nema stalnog zaposlenog službenika za javne nabavke na raspolaganju, može angažovati službenika za javne nabavke izvan ugovornog organa, što mora biti posebno obrazloženo.“

Dosadašnji stav (2) postaje stav (3).

Dosadašnji stav (3) postaje stav (4) i mijenja se i glasi:

„(4) Ugovorni organ ili subjekat koji je osnovao komisiju ima pravo kao članove komisije imenovati stručnjake za slučajeve gdje predmet javne nabavke zahtjeva specifično tehničko ili specijalizovano znanje koje inače nije dostupno unutar ugovornog organa, a koji nisu iz reda zaposlenika ugovornog organa.“

Dosadašnji stav (4) se briše.

**Član 2.**

Ovaj Pravilnik stupa na snagu osmoga dana od dana objavljivanja u ,,Službenom glasniku BiH“.

VM broj 129 /23 Predsjedavajuća

01. juna 2023.godine Vijeća ministara BiH

 Sarajevo Borjana Krišto, s.r.